14 Euroopa Liidu Teataja 06/2. kd 31993D0327 27.5.1993 EUROOPA ÜHENDUSTE TEATAJA L 129/25 KOMISJONI OTSUS, 13. mai 1993, millega määratletakse tingimused, mille alusel peavad nafta, gaasi, kivisöe ja muude tahkekütuste leiukohtade uurimiseks või nende tootmiseks geograafilisi piirkondi kasutavad tellijad edastama komisjonile teavet sõlmitavate lepingute kohta (93/327 JEMÜ) EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 17. septembri 1990. aasta direktiivi 90/531JEMÜ veevarustus-, energeetika-, transpordi- ja telekom- munikatsioonisektoris tegutsevate üksuste hankemenetluste koh- ta, (1) eriti selle artikli 3 lõike 2 punkti b ja artikli 32 lõikeid 4—7, võttes arvesse riigihankelepingute nõuandekomitee arvamust ning arvestades, et: direktiivi 90/531 JEMÜ artikli 3 lõike 2 punktis b on sätestatud, et nafta, gaasi, kivisöe ja muude tahkekütuste leiukohtade uurimi- seks või nende tootmiseks geograafilisi piirkondi kasutavad telli- jad peavad edastama komisjonile selle määratletud tingimustel teavet sõlmitavate lepingute kohta; selline teave peab võimaldama komisjonil kontrollida ühenduse õiguse kohaldamist ja koostada statistilisi uuringuid; kohustust edastada teavet iga sõlmitava lepingu kohta tuleks siiski kohaldada ainult selliste lepingute suhtes, mille väärtus on piisa- valt suur, s.o kõigi lepingute suhtes, mille väärtus on suurem kui 5 miljonit eküüd; lepingute puhul, mille väärtus on 400 000—5 miljonit eküüd, peaks piisama korrapäraselt esitatavast ülevaatlikumast teabest, ON VASTU VÕTNUD KÄESOLEVA OTSUSE: Artikkel 1 Liikmesriigid tagavad, et üht või mitut direktiivi 90/531JEMÜ artikli 3 lõikes 1 nimetatud tööd teostavad tellijad edastavad (1) EÜTL 297, 29.10.1990, lk 1. komisjonile kõikide selliste sõlmitavate lepingute kohta, mille väärtus (määratuna kõnealuse direktiivi artikli 12 kohaselt) on suurem kui 5 miljonit eküüd, kogu käesoleva otsuse lisas esitatud teabe 48 päeva jooksul pärast kõnealuse lepingu sõlmimise kuupäeva. Artikkel 2 Lepingute puhul, mille väärtus on 400 000—5 miljonit eküüd, peavad artiklis 1 nimetatud tellijad: 1. säilitama kõigi lepingute kohta lisa punktides 1-9 nimetatud teavet vähemalt neli aastat alates kõnealuse lepingu sõlmimise kuupäevast; 2. edastama selle teabe komisjonile viivitamata nõudmise korral või vähemalt 48 päeva jooksul pärast selle kvartali lõppu, mille jooksul kõnealune leping sõlmiti. Artikkel 3 Käesolevat otsust kohaldatakse lepingute suhtes, mis on sõlmitud pärast 1. jaanuari 1993. Artikkel 4 Käesolev otsus on adresseeritud liikmesriikidele. Brüssel, 13. mai 1993 Komisjoni nimel komisjoni liige Raniero VANNI D'ARCHIRAFI